อัพเดทเลือกตั้งสหรัฐ : “ทรัมป์” ยันเตรียมฟ้องศาลสูงสุด อ้างมีหลักฐานโดนโกงผลนับคะแนน
อัพเดทเลือกตั้งสหรัฐ : “ทรัมป์” ยันเตรียมฟ้องศาลสูงสุด อ้างมีหลักฐานโดนโกงผลนับคะแนน
อัพเดทเลือกตั้งสหรัฐ : “ทรัมป์” ยันเตรียมฟ้องศาลสูงสุด อ้างมีหลักฐานโดนโกงผลนับคะแนน
6 พ.ย. 2563

โดนัลด์ ทรัมป์ ผู้สมัครชิงตำแหน่งประธานาธิบดีสมัยที่สองในนามพรรครีพับลิกัน ได้จัดแถลงข่าวต่อสื่อมวลชนที่ทำเนียบขาวในช่วงเช้าวันนี้ (6 พ.ย.63) ตามเวลาไทย โดยทรัมป์ยืนยันที่จะยื่นฟ้องต่อศาลสูงสุดเพื่อให้มีการตรวจสอบผลการนับคะแนนในหลายรัฐ
“การฟ้องร้องอาจจบลงที่ศาลสูงสุด” ทรัมป์กล่าวกับผู้สื่อข่าว โดยยังคงแสดงความสงสัยเกี่ยวกับบัตรเลือกตั้งทางไปรษณีย์และการนับผลคะแนนเลือกตั้งในหลายรัฐ
ทรัมป์อ้างว่า การเลือกตั้งประธานาธิบดีสหรัฐอาจมีการโกงเกิดขึ้น หลังจากที่สื่อหลายสำนักคาดการณ์ไปล่วงหน้าแล้วว่า นายโจ ไบเดน ผู้ท้าชิงจากพรรคเดโมแครต ใกล้จะได้คะแนนเสียงส่วนใหญ่จากคณะผู้เลือกตั้งไปครอง
“พวกเขาพยายามที่จะขโมยคะแนนเสียง และโกงการเลือกตั้ง เราจะฟ้องร้องเรื่องที่เกิดขึ้น เพราะมีหลักฐานมากมายที่ยืนยันได้ และอาจไปจบลงที่ศาลสูงสุด” ทรัมป์กล่าวกับผู้สื่อข่าว
ทั้งนี้ สื่อสหรัฐยังไม่ระบุชื่อผู้ชนะการเลือกตั้งประธานาธิบดี เนื่องจากการแข่งขันในรัฐสมรภูมิหลายรัฐ ทั้งเพนซิลเวเนีย จอร์เจีย และแอริโซนา ทั้งทรัมป์และไบเดนมีคะแนนสูสีกันมาก จึงยากที่จะคาดเดาได้ว่าใครจะชนะ